**Általános szerződési és felhasználási feltételek (ÁSZF)**

Jelen dokumentum tartalmazza a **Talky Mode** (továbbiakban: “**Szolgáltatás”**) felhasználók általi használatára, valamint az ezzel összefüggésben történő szolgáltatások nyújtására vonatkozó Általános Szerződési és Felhasználási Feltételeket (továbbiakban: “**ÁSZF”**).

**A Szolgáltató:**

**Cégnév: Friends Club Hungary Szolgáltató Korlátolt Felelősségű Társaság**

**Székhely: 1036 Budapest, Bécsi út 85. fszt. 5.**

**Cégjegyzékszám: 01-09-996972**

**Képviselők neve: Szabó Dániel ügyvezető**

**E-mail cím:** **info@talkymode.****com**

**Adószám: ​​23345955-2-41**

**Nyilvántartó Hatóság: Fővárosi Törvényszék**

**Kamarai Regisztrációs száma: PE23345955**

**Szerver szolgáltató:**

**Cégnév: Sikó Bálint e.v.**

**Székhely: 1026 Budapest, Pasaréti út 33.**

**Nyilvántartási száma: 14022874**

**E-mail:** **sikobalint@gmail.com**

A [www.talkymode.com](http://www.talkymode.com) holnapon (továbbiakban: **“Honlap”**) elérhető szolgáltatás (továbbiakban: **“Talky Mode”** vagy **“Szolgáltatás”)** egy olyan felület, amely **lehetőséget ad magánembereknek, újságíróknak és cégeknek egyaránt, hogy 45 perces videó beszélgetéseket kezdeményezzenek ismert művészekkel, énekesekkel, sportolókkal, színészekkel, rendezőkkel.** Az oldallal az a célunk, hogy lehetőséget adjunk a „közönség” számára, hogy személyesen is legyen lehetőségük találkozni az online térben azokkal a művészekkel, sportolókkal, elismert emberekkel, akik számukra sokat jelentenek (továbbiakban: **“Beszélgető Partner”**).

A Honlap látogatói regisztrációt követően tudnak ajánlatot kérni, majd a díjbekérőn szereplő összeg megfizetésével megrendelni a Szolgáltatást. Minden olyan személy, aki ellátogat a Honlapra, regisztrál, kitölti az ajánlatkérő formanyomtatványt, valamint igénybe veszi a szolgáltatást, együttesen felhasználóknak minősülnek (továbbiakban: “**Felhasználó”**).

**Kérjük, figyelmesen olvassa el a jelen Általános Szerződési és Felhasználási Feltételeinket és kizárólag abban az esetben vegye igénybe a Szolgáltatást, amennyiben minden pontjával egyetért, és kötelező érvényűnek tekinti magára nézve.**

A Honlapon történő regisztrációval a Felhasználó tudomásul veszi, hogy a Regisztráció szerződéses viszonyt (továbbiakban: “**Szerződés”**) hoz létre a Szolgáltatóval *(a Regisztráció önmagában, megrendelés nélkül nem eredményez a Felhasználó részéről fizetési kötelezettséget)* és a Szolgáltatás igénybevétele során a jelen ÁSZF rendelkezései kötelezően irányadók. Amennyiben a Felhasználó nem fogadja el a ÁSZF-et, akkor nem tud Regisztrálni és nem tud ajánlatot kérni az általa kiválasztott Beszélgető Partnerhez.

Jelen ÁSZF 2022. március 30. napjától határozatlan ideig, illetve visszavonásig/módosításig érvényes. Szolgáltató jogosult a jelen ÁSZF-et a Felhasználók előzetes, Honlapon történő tájékoztatása mellett, egyoldalúan módosítani. A tájékoztatást Szolgáltató a módosított [ÁSZF](https://www.primanet.hu/cikkek/aszf) hatálybalépést megelőző legalább 30 nappal közzéteszi. A módosított rendelkezések a hatályba lépést követően a Szolgáltatás első igénybe vételével válnak hatályossá a Felhasználóval szemben.

Amennyiben a Felhasználó az ÁSZF módosításaival nem ért egyet, regisztrációjának törlésére az info@talkymode.com e-mail címre megküldött törlési kérelemmel van lehetősége, ez követően az adminisztrátorok 2 munkanapon belül törlik a Felhasználó regisztrációs adatait (e-mail cím és jelszó).

A jelen ÁSZF mindaddig hatályban marad, amíg a Szolgáltató az Talky Mode-ot üzemelteti, illetve ennek megszűnése esetén, amíg a Holnap elérhető.

A Talky Mode működésével kapcsolatos valamennyi információ, valamint a jelen ÁSZF és kapcsolódó egyéb dokumentumok a Szerződés részét képezik és érvényesek minden Felhasználóra nézve.

Az ÁSZF-ben nem szabályozott kérdésekben a mindenkor hatályos magyar jogszabályok, különösen a Polgári törvénykönyvről szóló 2013. évi V. törvény megbízási szerződésre vonatkozó szabályai, az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény, valamint a fogyasztó és a vállalkozás közötti szerződések részletes szabályairól szóló 45/2014 (II.26.) Korm. rendelet irányadó. Amennyiben a magyar hatályos jog alapján a Szerződés bármely kikötése vagy rendelkezése jogellenes vagy semmis, vagy mindkettő, az ilyen kikötést vagy rendelkezést külön kell választani a Szerződés egyéb kikötéseitől, amelyek változatlanul hatályban maradnak. Az ÁSZF vagy a Szerződés valamely rendelkezésének érvénytelensége nem eredményezi az ÁSZF és/vagy a Szerződés érvénytelenségét, kivéve, ha egyértelmű, hogy az érvénytelen rendelkezés nélkül a Felek a Szerződést nem kötötték volna meg.

A Szolgáltató fenntartja magának a jogot arra, hogy a Talky Mode felhasználási feltételeit egyoldalúan módosítsa. A Szolgáltató fenntartja magának a jogot arra, hogy bármikor, indoklás nélkül leállítsa a Holnap/Talky Mode működtetését, és megtagadja az azokhoz való hozzáférést. A Szolgáltató kizárja a felelősséget mindennemű kárért, melyek a Talky Mode üzemeltetési feltételeinek megváltozásából, illetve a Talky Mode működtetésének megszüntetéséből erednek.

A Felhasználó személyes adatainak kezelésére vonatkozó szabályokat az [Adatkezelési](https://www.primanet.hu/cikkek/adatvedelem) Tájékoztató tartalmazza, mely a Holnapon a regisztrációs/bejelentkezési felületen megtalálhat, és a lábléc menüben is elérhető folyamatosan. A Talky Mode működésével és a személyes adatok kezelésével kapcsolatban felmerülő kérdések esetén készséggel rendelkezésére állunk info@talkymode.com e-mail címen.

1. **Szolgáltatás**

A [www.talkymode.com](http://www.talkymode.com) holnapon (továbbiakban: **“Honlap”**) elérhető szolgáltatás (továbbiakban: **“Talky Mode”** vagy **“Szolgáltatás”)** egy olyan felület, amely **lehetőséget ad magánembereknek, újságíróknak és cégeknek egyaránt, hogy 45 perces videó beszélgetéseket kezdeményezzenek ismert művészekkel, énekesekkel, sportolókkal, színészekkel, rendezőkkel.** Az oldallal az a célunk, hogy lehetőséget adjunk a „közönség” számára, hogy személyesen is legyen lehetőségük találkozni az online térben azokkal a művészekkel, sportolókkal, elismert emberekkel, akik számukra sokat jelentenek (továbbiakban: **“Híres Ember”**).

**A jogviszony tárgya** a Felhasználók és a Beszélgető Partnerek közötti beszélgetések megszervezése, lebonyolítása a Szolgáltató által, ehhez egy biztonságos, védett csatorna elérhetővé tétele, valamint külön megrendelés esetén a beszélgetésről felvétel készítése, illetve a felvétel egy leegyeztetett fórumon való közzététele és/vagy 3 perces megvágott videó gyártása és rendelkezésre bocsátása.

A Felhasználó kifejezetten elfogadja, hogy a Szolgáltató jogosult arra, hogy különösen, de nem kizárólagosan a Holnap fejlesztése során, a Honlapot és/vagy a Szolgáltatást egyoldalúan (i) új elemekkel bővítse, (ii) új, harmadik személyektől származó szoftvereket építsen be, vagy (iii) a Honlap és/vagy a Szolgáltatás egyes elemeit módosítsa vagy megszüntesse.

A Felhasználó felelőssége, hogy megfelelő internet hozzáféréssel, valamint a szükséges hardver és szoftver eszközökkel rendelkezzen annak érdekében, hogy nála a Honlap és a beszélgetési linken keresztül elérhető felület megfelelően működjön.

**1.1. Regisztráció**

A [www.talkymode.com](http://www.talkymode.com) Holnap használata során, amint a Felhasználó kiválasztotta azt a Beszélgető Partnert, akivel szívesen beszélgetne, az “Ajánlatot kérek!” gombra kattintva először a honlapon való regisztráció (továbbiakban: **“Regisztráció”**) szükséges, csak azután lehet az ajánlatkérő formanyomtatványt kitölteni.

A Regisztráció során a Felhasználónak meg kell adnia a nevét (vezetéknév és keresztnév), e-mail címét és egy tetszőleges jelszót, majd az adatvédelmi tájékoztató és az ÁSZF elfogadása után a rendszer automatikusan e-mail felhívást küld a Regisztráció megerősítésére, és a Regisztráció véglegesítése csak ezen megerősítést követően történik. Amennyiben a Felhasználó a Regisztrációját nem erősíti meg, a Szolgáltató 5 napon belül emlékeztető e-mailt küld, ha ezt követően sem erősíti meg a Felhasználó a Regisztrációját, úgy a megadott adatokat a Szolgáltató 30 napon belül törli.

**1.2. Ajánlatkérés**

Regisztráció megerősítését követően a Holnapra való bejelentkezés után a Felhasználónak lehetősége van ajánlatot kérni az **“Ajánlatot kérek!”** ikonra kattintva a formanyomtatvány kitöltésével, majd a kitöltést követően a formanyomtatvány végén szereplő **“Ajánlatot kérek”** gomb megnyomásával kerül elküldésre az ajánlatkérés. Amennyiben az Érintett olyan személlyel szeretne beszélgetni, aki nem szerepel a listában/Honlapon, úgy ezt az **“Egyedi kívánság”** ikonra kattintva jelezheti és ennek megfelelően töltheti ki a formanyomtatványt.

A fogyasztónak minősülő Felhasználó (tehát, aki az ajánlatkérésnél az első két opció valamelyikét pipálja ki - azaz privát beszélgetés köztem és a felkért személy között VAGY meglepetés élmény valaki számára, ünnepi alkalomból opciókat választja), beszélgetési időpontot legkorábban az ajánlatkérés elküldését követő 31. napra igényelhet (a rendszer ennél korábbi beállítást nem engedélyez).

**1.3. Visszaigazolás és Díjbekérő**

Az ajánlatkérő formanyomtatvány Társaságunkhoz való beérkezését követően haladéktalanul felvesszük a kapcsolatot a kiválasztott Beszélgető Partnerrel, majd a Beszélgető Partnerrel való egyeztetést követően válaszolunk a Felhasználónak, hogy az általa kiválasztott Beszélgető Partner mikor és milyen feltételekkel, így különösen milyen díj ellenében vállalja az online beszélgetést. A visszaigazolással együtt megküldjük az ajánlatkérőnek a díjbekérőt, amelyen szereplő összegnek a Társaság bankszámlájára való **átutalásával** az ajánlat elfogadottnak minősül és **létrejön a szerződés** a Társaság és az ajánlatkérő Felhasználó között az ajánlatkérés elküldésekor megerősített ÁSZF szerinti tartalommal. A díj megfizetésére 5 munkanap áll az ajánlatkérő rendelkezésére, ezen határidőt túllépve Társaságunk ajánlati kötöttsége nem áll fenn. Amennyiben az ajánlatot csak részben fogadja el, akkor csak az elfogadott részre vonatkozó díjat kell megfizetni (az egyes díjtételeket a díjbekérő külön soron tartalmazza).

**1.4. Számla**

A Felhasználó által átutalt összeg beérkezését követően haladéktalanul megküldjük a végleges számlát a megfizetett összegről.

A Talky Mode fenntartja magának a jogot, a szerződés létrejöttét (azaz a díj Talky Mode számlájára történő beérkezését) követő 5 munkanapon belül a Szerződést a díj teljes összegének haladéktalan visszautalásával egyidejűleg, minden további jogkövetkezmény nélkül felmondja, ha a Beszélgető Partnerrel a szükséges szerződés aláírása bármely okból meghiúsul. Ilyen esetben a Felhasználó igénnyel nem élhet sem a Talky Mode-al, sem a Beszélgető Partnerrel szemben. Amennyiben a számla már kiállításra került, úgy a felmondáshoz a sztornó számla is csatolásra kerül.

**1.5. Videobeszélgetés**

A Felhasználó által fizetendő díj Társaságunkhoz való beérkezését követően megküldjük a Felhasználó számára a belépési linket, amelyen keresztül be tud lépni a beszélgetésbe. A beszélgetés során a Beszélgető Partner és a Felhasználó mellett Társaságunk munkatársa is jelen van, elakadás során írásban megjelenő kérdésekkel segíti a kérdezőt, valamint abban az esetben, ha a Felhasználó nem tartja be a Beszélgetési Etikettben (*lásd 2. pont*) szereplő iránymutatásokat, bármikor megszakíthatja a beszélgetést (erre a Beszélgető Partnernek is lehetősége van). A Felhasználó magánbeszélgetés esetén (azaz amikor a megrendelésre első két opció valamelyikének kipipálásával kerül sor - privát beszélgetés köztem és a felkért személy között VAGY meglepetés élmény valaki számára, ünnepi alkalomból)100 további résztvevő lehet jelen személyesen a beszélgetés alkalmával.

Az online beszélgetés előnye, hogy bárhonnan indítható, be lehet jelentkezni otthonról vagy nyilvános hálózatról, megoldható egy telefonnal, laptoppal, egyéb eszközzel.

**A Felhasználók a videót saját maguk nem rögzíthetik, arról felvételt nem készíthetnek (nem hozhatják nyilvánosságra semmilyen felületen, fórumon, pl. Insta, Facebook stb.), annak felhasználására kizárólag akkor jogosultak, ha a megrendelésben ez kifejezetten kikötésre került** (a következő pontok szerint) **és az erre vonatkozó külön díjat a Felhasználó megfizette. Az ajánlatkérő és díjfizető felhasználó felelős a további, a beszélgetésben részt vevő személyekért a fentiek betartása érdekében.**

**1.5.1. Rögzített Videóbeszélgetés igénylése esetén irányadó szabályok**

Felhasználó a megrendelés során jelezheti, amennyiben a teljes beszélgetésről felvételt igényel. A feltételre plusz díjfizetés ellenében kerülhet sor. A felvételt a Talky Mode elektronikus formában biztosítja *(e-mailben megküldött linken keresztül)* a felvételt követő 5 munkanapon belül, és az elérési link az e-mail kiküldését követő 10 munkanapig él, Felhasználó ezen időtartam alatt tudja a felvételt letölteni. Beszélgető Partner kizárólagosan és minden következmény nélkül egyoldalúan jogosult eldönteni, hogy ilyen felvétel készítéséhez hozzájárul-e vagy sem. Amennyiben a Beszélgető Partner nem vállalja a rögzített felvétel készítését, úgy erre vonatkozóan a Felhasználó semmilyen igénnyel nem élhet.

Az így készült teljes felvételt a Felhasználó kizárólag saját, otthoni felhasználás keretében használhatja fel (nézheti vissza), azt nem szerkesztheti, nem módosíthatja, nem többszörözheti, nyilvánosságra nem hozhatja, közzé nem teheti, semmilyen formában (print-screen formájában sem) sem részben sem egészben. 1 db biztonsági mentés megengedett. A beszélgetés tartalmára alapozva a Felhasználó igénnyel nem élhet. A jelen bekezdésben foglaltak betartásáért a megrendelő és díjfizető Felhasználó felel (azaz a többi lehetséges résztvevőért is felelősséggel tartozik), és a fenti kötelezettség megszegése esetén a Felhasználó kötelezettség szegésenként **5.000.000,- Ft azaz ötmillió forint átalány kötbér** fizetésére köteles.

A Kötbér megfizetésén túl a Talky Mode jogosult a kárainak megtérítését is igényelni. Amennyiben a kötelezettségszegés a Beszélgető Partner jogait is sérti, úgy a Talky Mode részére történő kártérítés nem mentesíti a Felhasználót a Beszélgető Partner jogainak megsértéséből eredő következmények alól.

**1.5.2. A teljes beszélgetés 1 fórumon való, egyszeri közzétételére irányadó szabályok**

Felhasználó a megrendelés során jelezheti, amennyiben a teljes beszélgetést egy előre meghatározott, kiválasztott fórumon közzé kívánja tenni, amire plusz díjfizetés ellenében, egy alkalommal kerülhet sor. A felvételt a Talky Mode elektronikus formában biztosítja *(e-mailben megküldött linken keresztül)* a felvételt követő 5 munkanapon belül, és az elérési link az e-mail kiküldését követő 10 munkanapig él, Felhasználó ezen időtartam alatt tudja a felvételt letölteni. Beszélgető Partner kizárólagosan és minden következmény nélkül egyoldalúan jogosult eldönteni, hogy az így meghatározott egy kiválasztott fórumon való, egy alkalommal történő közzétételhez hozzájárul-e vagy sem. Amennyiben a Beszélgető Partner nem vállalja, úgy erre vonatkozóan a Felhasználó semmilyen igénnyel nem élhet.

Az egy kiválasztott fórumon való megosztás során köteles feltüntetni, hogy a tartalom letöltése és további megosztása nem engedélyezett. Egyebekben a videót a Felhasználó saját, otthoni felhasználás keretében használhatja fel (nézheti vissza), azt nem szerkesztheti, nem módosíthatja, nem többszörözheti, nyilvánosságra nem hozhatja, közzé nem teheti, semmilyen formában (print-screen formájában sem) sem részben sem egészben. 1 db biztonsági mentés megengedett.

A beszélgetés tartalmára alapozva a Felhasználó igénnyel nem élhet. A jelen bekezdésben foglaltak betartásáért a megrendelő és díjfizető Felhasználó felel (azaz a többi lehetséges résztvevőért is felelősséggel tartozik), és a fenti kötelezettség megszegése esetén a Felhasználó kötelezettségszegésenként **5.000.000,- Ft azaz ötmillió forint átalány kötbér** fizetésére köteles.

A Kötbér megfizetésén túl a Talky Mode jogosult a kárainak megtérítését is igényelni. Amennyiben a kötelezettségszegés a Beszélgető Partner jogait is sérti, úgy a Talky Mode részére történő kártérítés nem mentesíti a Felhasználót a Beszélgető Partner jogainak megsértéséből eredő következmények alól.

**1.5.3. Videóbeszélgetésről készített 3 perces megvágott videó esetén irányadó szabályok**

Felhasználó a megrendelés során jelezheti, amennyiben a teljes beszélgetésről 3 perces megvágott mini videó felvételt igényel. A mini videó készítésére plusz díjfizetés ellenében kerülhet sor. A Felhasználónak a vágásba nincs beleszólása, nem jogosult kiválasztani jeleneteket, azaz nem jogosult semmilyen módon instruálni a Talky Mode videó vágóit.

A mini videót a Talky Mode elektronikus formában biztosítja (e-mailben megküldött linken keresztül) a felvételt követő 5 munkanapon belül, és az elérési link az e-mail kiküldését követő 10 munkanapig él, Felhasználó ezen időtartam alatt tudja a mini videót letölteni. Beszélgető Partner kizárólagosan és minden következmény nélkül egyoldalúan jogosult eldönteni, hogy ilyen mini videó készítéséhez hozzájárul-e vagy sem. Amennyiben a Beszélgető Partner nem vállalja a mini videó készítését, úgy erre vonatkozóan a Felhasználó semmilyen igénnyel nem élhet.

Az így elkészült 3 perces mini videót kizárólag a megrendelő és díjfizető Felhasználó használhatja fel, és kizárólag **az Instagram, a Facebook és a Youtube felületek közül két felületen oszthatja meg, egy-egy alkalommal.** A megosztás során köteles feltüntetni, hogy a tartalom letöltése és további megosztása nem engedélyezett. Egyebekben a mini videót a Felhasználó saját, otthoni felhasználás keretében használhatja fel (nézheti vissza), azt nem szerkesztheti, nem módosíthatja, nem többszörözheti, nyilvánosságra nem hozhatja, közzé nem teheti, semmilyen formában (print-screen formájában sem) sem részben sem egészben. 1 db biztonsági mentés megengedett.

A beszélgetés tartalmára alapozva a Felhasználó igénnyel nem élhet. A jelen bekezdésben foglaltak betartásáért a megrendelő és díjfizető Felhasználó felel (azaz a többi lehetséges résztvevőért is felelősséggel tartozik), és a fenti kötelezettség megszegése esetén a Felhasználó kötelezettségszegésenként **5.000.000,- Ft azaz ötmillió forint átalány kötbér** fizetésére köteles.

A Kötbér megfizetésén túl a Talky Mode jogosult a kárainak megtérítését is igényelni. Amennyiben a kötelezettségszegés a Beszélgető Partner jogait is sérti, úgy a Talky Mode részére történő kártérítés nem mentesíti a Felhasználót a Beszélgető Partner jogainak megsértéséből eredő következmények alól.

1. **Beszélgetési etikett**

A Felhasználó tudomásul veszi, hogy a beszélgetés során az alábbi viselkedési szabályokat minden a beszélgetésben részt vevő személy köteles betartani. A szabályok be nem tartása esetén a beszélgetésben résztvevő Talky Mode moderátor azonnal jelzi, amennyiben a viselkedés nem megfelelő, és saját egyedi döntése alapján jogosult a beszélgetést szükség esetén megszakítani. Ezen túlmenően a Felhasználó tudomásul veszi, hogy a Beszélgető Partner is jogosult azt jelezni, amennyiben megítélése szerint a résztvevő magatartása nem megfelelő, és saját egyedi döntése alapján jogosult a beszélgetést szükség esetén megszakítani. A résztvevő magatartása miatti beszélgetés-megszakítás miatt a Felhasználó a Talky Mode-al, valamint a Beszélgető Partnerrel szemben semminemű igénnyel nem élhet.

**Minimális elvárások:**

A videobeszélgetés kezdetén a Beszélgető Partner pontosan meghatározhatja, hogy melyek azok a témák, amelyek kapcsán nem szeretne kérdésekre válaszolni, nem is szeretné, hogy az említett témák a beszélgetés során szóba kerüljenek. Abban az esetben, ha a kérdező a beszélgetés során a kérést nem veszi figyelembe és figyelmeztetést követően is további kérdéseket tesz fel a kizárt témák közül, a beszélgetést a Beszélgető Partner - vagy akár a Talky Mode részéről a munkatárs – megszakíthatja.

A videobeszélgetés során is lehetősége van a Beszélgető Partnernek az adott kérdés megválaszolásának elutasítására, amit a kérdező köteles tiszteletben tartani. Abban az esetben, ha a kérdező a beszélgetés során a kérést nem veszi figyelembe és figyelmeztetést követően is további kérdéseket tesz fel a kizárt témakörben, a beszélgetést a Beszélgető Partner - vagy akár a Talky Mode részéről a munkatárs – megszakíthatja.

**Tilos egyebekben olyan tartalmak felvetése és megjelenítése, amik**

(i) vulgáris, obszcén szavakat tartalmaznak,

(ii) szexuális tartalmúak,

(iii) sértik a jó ízlést,

(iv) vallási, politikai, gyűlöletkeltő vagy egyéb sértő szövegeket tartalmaznak,

(v) internetes honlapról vagy bármely más úton letöltöttek,

(vi) sértik valamely 3. személy szerzői jogát,

(vii) jogsértőek.

1. **Szellemi alkotások, szerzői- és személyiségi jogok**

Az Honlap tartalma és az ezekhez fűződő minden jog a Szolgáltató tulajdonát képezi. A biztonságos, védett beszélgetési felületet biztosítására a Szolgáltató megfelelő felhatalmazással rendelkezik. A Szolgáltató fenntart minden jogot a Honlap és a beszélgetési felület elemeire. A Szerződéssel a Szolgáltató korlátozott, nem kizárólagos, visszavonható, nem átruházható és al-licenc formájában nem továbbadható felhasználási jogot biztosít a Felhasználók, mint végfelhasználók részére a beszélgetési felület használatára a jelen ÁSZF rendelkezései szerint.

A Felhasználóknak kifejezetten tilos a Honlapot és a beszélgetési felületet biztosító rendszert vagy annak bármely elemét bármilyen célból visszafejteni, összetevőkre bontani vagy leegyszerűsíteni. A Felhasználók nem törhetik fel és nem kísérelhetik meg más módon kideríteni a Honlap és a beszélgetési felület forráskódját vagy mögöttes algoritmusait. A Felhasználóknak kifejezetten tilos bármilyen, a Honlap és/vagy a beszélgetési felület egészében vagy részben alapuló származékos adaptálása, módosítása, fordítása vagy létrehozása, valamint a Honlap és a beszélgetési felület bármilyen más szoftverrel történő egyesítése. A Felhasználóknak kifejezetten tilos a Honlap és/vagy a beszélgetési felület vagy az ahhoz kapcsolódó licenc használatának jogát megosztani vagy tovább értékesíteni.

A Felhasználóknak tilos a beszélgetési felületet annak védelmi módszereinek megkerülésével kijátszani, vagy bármely más jogosulatlan módon azt felhasználni.

A Felhasználók kifejezetten tudomásul veszik, hogy a jelen ÁSZF szerinti felhasználási jogok megsértése a Szerződés súlyos megsértését jelenti, amely feljogosítja a Szolgáltatót arra, hogy előzetes értesítés nélkül azonnal megszüntesse vagy blokkolja az adott Felhasználó Regisztrációját. Ezenkívül a Szolgáltató jogosult kártérítést követelni, valamint érvényesíteni a hatályos irányadó törvények alapján a felhasználási jog megsértéséből eredő egyéb jogokat és követeléseket.

A Szolgáltató minden ésszerű erőfeszítést megtesz a Honlap és a beszélgetési felület folyamatos elérhetőségének biztosítása érdekében, de fennakadások előfordulhatnak karbantartás vagy más okok miatt. A Szolgáltató nem vállal felelősséget Honlap és a beszélgetési felület működésének fennakadása vagy hibás működése miatti adatvesztésért. Amennyiben egy beszélgetés igazoltan rendszerhiba miatt hiúsul meg, úgy a Szolgáltató törekszik arra, hogy a beszélgetést más jdőpontban pótolni lehessen, ennek elmaradása esetén a Felhasználó által megfizetett díj visszafizetésre kerül a Felhasználó részére.

A Szolgáltató fenntartja a jogot annak a Felhasználónak a törlésére, akinek tevékenysége engedély nélkül forráskód feltörését, új tartalom feltöltését vagy a Honlap tartalmának felülírását célozza vagy próbálja meg, vagy alkalmas ilyen tevékenységre.

A Felhasználó köteles a Beszélgető Partner személyiségi jogait tiszteletben tartani. Így különösen a beszélgetések tartalmát részben vagy egészben nyilvánosságra nem hozhatja, harmadik személyek számára hozzáférhetővé nem teheti, a beszélgetések felvételeit kizárólag a jelen ÁSZF rendelkezései szerint használhatja fel. A Felhasználó a beszélgetésekről saját felvételt nem készíthet. A Felhasználó önállóan felel a Beszélgető Partner felé a személyiségi jogainak megsértése esetén.

Felhasználók az Szolgáltatás használata során kötelesek jóhiszeműen és tisztességesen eljárni, és tartózkodni minden olyan magatartástól, amely harmadik személyek jogait vagy a jogszabályokat közvetlenül vagy közvetett sérthetik.

A Szolgáltató kifejezetten kizárja a felelősséget a Felhasználók viselkedéséért: A Felhasználók tevékenységükért teljes mértékben felelősek; törvénysértés gyanúja esetén a Szolgáltató haladéktalanul értesíti a hatóságokat és együttműködik velük a jogsértések kivizsgálása érdekében.

1. **Szerződés létrejötte**

A regisztráció és a Honlap használata ingyenes, az ÁSZF vonatkozó rendelkezései azonban irányadók. A Szerződés az ÁSZF elfogadásával és a díj megfizetésével jön létre.

A Regisztrációval a Felhasználó kijelenti és szavatolja, hogy teljes jog- és cselekvőképességgel rendelkezik a Szerződés megkötésére.

A regisztrációs folyamat kiválasztását követően, a jelen ÁSZF és Adatvédelmi tájékoztató elfogadása után a “**Regisztráció**” gombra kell kattintani. Ezt követően a Szolgáltató automatikus e-mailt küld a megadott e-mail címre, ahol meg kell erősíteni a regisztrációt az e-mailben küldött linkre kattintva. Visszaigazolás után kerül a regisztráció véglegesítésre és a Felhasználó ezt követően tud ajánlatot kérni az általa kiválasztott Beszélgető Partnerrel való beszélgetésre. A visszaigazolást követően a regisztráció befejeződött, és a Felhasználó e-mail címmel és jelszóval tud belépni.

A „Regisztráció” gombra kattintás előtt, kérjük, ellenőrizze, hogy helyesek-e a megadott adatai (nincsenek-e benne elírási hibák), és erősítse meg helyességüket. Ha a regisztrációt követően észleli, hogy helytelen adatokat adott meg, kérjük, forduljon a Szolgáltatóhoz az **info@talkymode.com** címen.

A Felhasználók felelősek a jelszavak bizalmas kezeléséért. Kérjük, gondoskodjon arról, hogy a jelszavához harmadik személy ne tudjon hozzáférni.

Abban az esetben, ha már regisztrált Felhasználó, és nem emlékszik a jelszavára, akkor a Felhasználó az „Elfelejtett jelszó” gombra kattintva új egyszeri bejelentkezési jelszót kérhet. A rendszer e-mailben küldi el az új jelszót.

A Felhasználó bármikor kérheti a Regisztrációja törlését az **info@talkymode.com** címre küldött üzenettel. A törlési kérelem kézhezvétele után a Szolgáltató a Regisztrációt 2 munkanapon belül törli, ez azonban nem befolyásolja a hozzájárulás visszavonása előtti adatkezelés érvényességét. 12 havi inaktivitás esetén a Regisztráció automatikusan törlésre kerül.

A jelen ÁSZF szigorúbb rendelkezéseinek hiányában a jelen ÁSZF megszegése esetén a Szolgáltató zárolhatja vagy törölheti a Felhasználó Regisztrációját, ebben az esetben a Szolgáltató ennek megfelelően tájékoztatja a Felhasználót. A Regisztráció zárolása vagy törlése után a regisztrációs adatokat a Felhasználó nem tudja visszaállítani, ezért, ha a Felhasználó újra szeretné használni a Talky Mode-ot, új ajánlatot szeretne kérni, új regisztráció szükséges. Szolgáltató fenntartja magának a jogot, hogy a korábban – ÁSZF megszegése miatt – zárolt vagy törölt Felhasználó ismételt regisztrációját indoklás nélkül elutasítsa.

Az adatbeviteli hibákból, illetve az adatok szándékosan téves megadásából eredő károkért és az adatbevitel közben esetlegesen felmerülő technikai problémákért a Szolgáltató felelősséget nem vállal.

Amennyiben a Felhasználó a Regisztrációját nem erősíti meg, a Szolgáltató 5 napon belül emlékeztető e-mailt küld, ha ezt követően sem erősíti meg a Felhasználó a Regisztrációját, úgy a megadott adatokat a Szolgáltató 30 napon belül törli.

1. **Panaszkezelés**

A Talky Mode használatával kapcsolatos bármely panasz esetén kérjük, vegye fel velünk a kapcsolatot **info@talkymode.com**e-mail címen vagy írjon a **1036 Budapest, Bécsi út 85. fszt. 5.** postacímünkre.

A Szolgáltató, ha lehetséges, azonnal kivizsgálja és orvosolja a panaszt. Amennyiben a panasz azonnali orvoslása a panasz jellege miatt nem lehetséges, vagy ha a Felhasználó nem ért egyet a panasz elbírálásával, a Szolgáltató a panaszt jegyzőkönyvben rögzíti és megküldi a jegyzőkönyv másolatát a Felhasználó részére legkésőbb az érdemi válaszadással egyidejűleg a Felhasználónak. A Szolgáltató egyedi azonosítót rendel a panaszhoz, ami később megkönnyíti a panasz visszakeresését. A Szolgáltató a beérkezett panaszra 30 napon belül írásban válaszol, és gondoskodik annak kommunikációjáról (e-mailben vagy postai levélben elküldi). A panasz elutasítása esetén a Szolgáltató tájékoztatja a Felhasználót az elutasítás okáról.

A Szolgáltató a jegyzőkönyveket 5 évig őrzi meg. A panasznyilvántartás (jegyzőkönyv) legalább a következőket tartalmazza:

a) a fogyasztó neve és lakcíme,

b) a panasz benyújtásának helye, ideje és módja,

c) a fogyasztó panaszának részletes leírása, a fogyasztó által benyújtott dokumentumok, dokumentumok és egyéb bizonyítékok felsorolása,

d) a Szolgáltató nyilatkozata a fogyasztó panaszával kapcsolatos álláspontjáról, amennyiben a panaszt azonnal ki lehet vizsgálni,

e) a jegyzőkönyvet készítő személy, és - a fogyasztó által, telefonon vagy más elektronikus úton tett szóbeli panasz kivételével - a fogyasztó aláírása

f) a jegyzőkönyv rögzítésének helye és ideje,

g) telefonos vagy egyéb elektronikus hírközlési szolgáltatással benyújtott szóbeli panasz esetén a panasz egyedi azonosító száma.

Amennyiben a Szolgáltató és Felhasználó között esetlegesen fennálló fogyasztói jogvita Szolgáltatóval való tárgyalások/egyeztetések során nem rendeződik, a fogyasztónak minősülő Felhasználó, a lakóhelye vagy tartózkodási helye szerint illetékes, valamint a Szolgáltató székhelye szerint illetékes békéltető testülethez fordulhat és kezdeményezheti a Testület eljárását.

Békéltető Testületek elérhetőségeit a következő linken keresztül érheti el: <http://www.bekeltetes.hu/index.php?id=testuletek>

A Szolgáltató székhelye szerint illetékes Békéltető Testület elérhetőségei:

Budapesti Kereskedelmi és Iparkamara mellett működő Budapesti Békéltető Testület:

Cím: 1016 Budapest, Krisztina krt. 99.
 Telefon: 06-1-488-2131
 Fax: 06-1-488-2186
 E-mail: bekelteto.testulet@bkik.hu

A fentiek mellett a következő jogérvényesítési lehetőségek állnak a Felhasználó rendelkezésére:

Panasz a fogyasztóvédelmi hatóságok felé: ha a fogyasztói jogok megsértését észleli, joga van panaszt benyújtani a lakóhelye szerint illetékes fogyasztóvédelmi hatósághoz. A panasz elbírálását követően a hatóság dönt a fogyasztóvédelmi eljárás lefolytatásáról. Részletes információ: https://fogyasztovedelem.kormany.hu/#/nyitolap

Bírósági eljárás megindítása: Felhasználó a polgári törvénykönyvről szóló 2013. évi V. törvény és a polgári perrendtartásról szóló 2016. évi CXXX. törvény rendelkezési szerint érvényesítheti fogyasztói igényeit.

Online vitarendezési platform: Az Európai Bizottság által felállított weboldalon a fogyasztóknak lehetőségük van arra, hogy online vásárlási vitáikat kérelem kitöltésével rendezzék, elkerülve a peres eljárásokat.

Az online vitarendezési platform itt érhető el: https://webgate.ec.europa.eu/odr/main/?event=main.home.show&lng=HU

1. **Egyéb feltételek, a felhasználók elállási / felmondási joga - a 45/2014 Kormányrendelet alapján**

A Szolgáltató és a Felhasználók között, a Talky Mode használatára vonatkozóan megkötött Szerződés elektronikusan kötött szerződésnek minősül.

A Szolgáltató tájékoztatja a Felhasználókat, hogy a Szolgáltatás használatára a Szolgáltatóval létrejött Szerződés nem minősül írásba foglalt szerződésnek, azokat Szolgáltató nem iktatja, így a Szerződés utólag nem lesz hozzáférhető.

Szolgáltató tájékoztatja továbbá a Felhasználókat, hogy a Szolgáltatóval kizárólag magyar nyelven lehet szerződést kötni. A Szerződéssel kapcsolatos értesítések és a kapcsolattartás nyelve a magyar nyelv.

Kormányrendelet alapján azok a Felhasználók, akik a Polgári Törvénykönyv szerint fogyasztóknak minősülnek (8:1. §. 3. pont: fogyasztó: a szakmája, önálló foglalkozása vagy üzleti tevékenységén kívül eljáró természetes személy) élhetnek elállási / felmondási joggal az alábbiak szerint:

A sikeres Honlapon történő regisztráció után a Honlapon való ajánlatkérési lehetőség szolgáltatása (díjmentesen) késedelem nélkül megkezdődik a Felhasználó számára, ezért a Felhasználó nem állhat el a Szerződéstől, azonban **a Felhasználó jogosult felmondani a Szerződést bármikor, a szerződéskötést követő 14 napon belül**. A felmondás közlésére e-mailben és postai úton is sor kerülhet, a felmondás minimális tartalma a fogyasztó neve, címe, szolgáltatás megnevezése, a szerződéskötés időpontja, valamint a felmondásra vonatkozó kifejezett nyilatkozat.

***Példa felmondás szövegére:***

*Alulírott/ak kijelentem/kijelentjük, hogy gyakorlom/gyakoroljuk elállási/felmondási jogomat/jogunkat az alábbi szolgáltatás nyújtására irányuló szerződés tekintetében:*

***Címzett:*** *Itt szükséges a vállalkozás nevének, postai címének, és - ha van - telefonszámának, telefax-számának és elektronikus levelezési címének megjelölése.*

***Szerződéskötés időpontja:*** *(díjfizetés időpontja)*

*A fogyasztó(k) neve:*

*A fogyasztó(k) címe:*

*A fogyasztó(k) aláírása: (kizárólag papíron tett nyilatkozat esetén)*

1. **További rendelkezések**

A Szolgáltató nem felel a Felhasználók és harmadik személyek felé a Talky Mode működésében felmerülő olyan hiányosság miatt, amit az ellenőrzési körén kívüli elháríthatatlan ok idézett elő, mint például természeti katasztrófa, háború, felkelés, sztrájk, robbanás, tűz, árvíz, szállítási nehézségek, háborús cselekmény, terrorizmus, munkaügyi viták.

A Szerződés szerinti értesítéseket e-mailben kell kézbesíteni. Az ellenkező bizonyítás hiányában az e-mailben küldött értesítéseket az elküldést követő 1. munkanap reggel 9 órakor tekintjük közöltnek. A Felek a szóbeli értesítéseket nem ismerik el joghatályos értesítésnek.

A Felhasználók kizárólag a Szolgáltató előzetes írásbeli hozzájárulása esetén jogosultak a Szerződésből eredő jogaikat engedményezni, kötelezettségeiket átruházni. A Szerződés megkötésével a Felhasználó hozzájárul ahhoz, hogy a Szolgáltató a Szerződést részben vagy egészben harmadik személyre átruházza.

A jelen ÁSZF 2022. március 30. -tól lép hatályba.